
R E F E R A T  D E  A P R O B A R E 
privind aprobarea Organigramei şi a Statului de funcţii 
ale Spitalului Municipal Brad

 
	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a pacienţilor trataţi în cadrul acestui Spital este o necesitate şi o prioritate de care trebuie să ţinem seama.
	În conformitate cu prevederile Ordinului nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare, prin adresa nr. 1507/19.02.2024, înregistrată la Primăria Municipiului Brad sub nr. 20137/19.02.2024, Spitalul Municipal Brad a solicitat Consiliului Local al Municipiului Brad aprobarea Organigramei și a Statului de funcții și, implicit, abrogarea Hotărârii Consiliului Local nr. 11/2024, întrucât au intervenit o serie de modificări, astfel:
· mutarea postului vacant de infirmier, normă ½ din cadrul Secției Medicină Internă de la poziția 31 a statului de funcții la poziția 300 a noului Stat de funcții și transformarea acestuia într-un post de asistent medical generalist, normă ½ în cadrul Cabinetului de psihiatrie pediatrică;  
· transformarea postului vacant de îngrijitor, din cadrul Compartimentului Recuperare Medicină Fizică și Balneologie, de la poziția 60 a Statului de funcții, într-un post de infirmier, la aceeași poziție a noului Stat de funcții;
· transformarea postului vacant de asistent medical principal NN, specialitatea pediatrie, din cadrul Secției Chirurgie Generală, de la poziţia 73 a Statului de funcţii, într-un post de asistent medical generalist, la aceeași poziție a noului Stat de funcții;
· transformarea postului vacant de asistent medical principal, din cadrul Compartimentului Obstetrică Ginecologie, de la poziţia 121 a Statului de funcţii, într-un post de asistent medical generalist, la aceeași poziție a noului Stat de funcții;
· transformarea postului vacant de medic primar, specialitatea pediatrie, normă întreagă din cadrul Compartimentului de Pediatrie, de la poziția 146 a Statului de funcții într-un post de Medic rezident anul V, specialitatea pediatrie, normă întreagă, la aceeași poziție a noului Stat de funcții; 
· transformarea postului vacant de asistent medical principal, din cadrul Compartimentului de Pediatrie, de la poziţia 149 a Statului de funcţii, într-un post de asistent medical generalist, la aceeași poziție a noului Stat de funcții;
· transformarea postului vacant de medic specialist, specialitatea medicină de familie, normă întreagă din cadrul Compartimentului Primire Urgențe, de la poziția 176 a Statului de funcții într-un post de Medic specialist, specialitatea medicină de urgență, normă întreagă, la aceeași poziție a noului Stat de funcții;
· transformarea postului vacant de asistent de farmacie, din cadrul Compartimentului de Evaluare și Statistică Medicală, de la poziția 240 a statului de funcții, într-un post de Statistician medical principal la aceeași poziție a noului Stat de funcții;
· transformarea postului vacant de Referent IA, din cadrul Compartimentului Aprovizionare și Transport, Administrativ, de la poziția 258 a statului de funcții, într-un post de Referent de specialitate debutant la aceeași poziție a noului Stat de funcții; 
· mutarea postului vacant de asistent medical debutant, din cadrul Cabinetului ORL de la poziția 289 a statului de funcții si transformarea acestuia într-un post de medic specialist, specialitatea ortopedie-traumatologie la poziția 297 a noului Stat de funcții; 
· transformarea postului vacant de asistent medical principal, din cadrul Cabinetului de Pediatrie, de la poziţia 298 a Statului de funcţii, într-un post de asistent medical generalist, la aceeași poziție a noului Stat de funcții;
· mutarea postului de asistent medical, din cadrul Cabinetului de Reumatologie, de la poziția 304 a statului de funcții la poziția 302 a noului Stat de funcții și transformarea acestuia într-un post de asistent medical generalist, normă ½ în cadrul Cabinetului de psihiatrie;
· transformarea postului vacant de medic primar, specialitatea diabet zaharat, nutriție și boli metabolice de la poziția 305 din cadrul Cabinetului de diabet zaharat nutriție și boli metabolice, într-un post de medic specialist, specialitatea diabet zaharat, nutriție și boli metabolice la aceeași poziție a noului Stat de funcții;
· transformarea postului vacant de medic primar, specialitatea pneumologie, din cadrul Dispensarului TBC, de la poziția 1- Transferuri, a Statului de funcții, într-un post de medic specialist, specialitatea pneumologie la aceeași poziție a noului stat de funcții; 
· transformarea postului vacant de asistent medical principal, din cadrul Cabinetului de Planificare Familială, de la poziţia 8 – Transferuri, a Statului de funcţii, într-un post de asistent medical generalist, la aceeași poziție a noului Stat de funcții. 
În contextul celor de mai sus și ținând cont de prevederile legale în vigoare, am inițiat prezentul proiect de hotărâre prin care am propus aprobarea Organigramei şi a Statului de funcţii ale Spitalului Municipal Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca la data intrării în vigoare a prezentei hotărâri să se abroge prevederile Hotărârii Consiliului Local nr. 11/2024.
În susţinerea proiectului de hotărâre invoc prevederile art. 180 alin. (1) lit. d) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 6 alin. (1) din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. (1) lit. b) din O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din Anexa la H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de Urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, ale H.G. nr.  900/2023 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare, ale art. 107 alin. (1) și alin. (2), art. 41 alin. (3) lit. f) din Legea nr. 53/2003 – Codul Muncii, republicată, cu modificările şi completările ulterioare, ale art. 129 alin. (1), alin. (2) lit. a) și alin. (3) lit. c) din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

